Mari Luz Esteban Galarza

**Mari Luz Esteban Galarza**, nada en Pedrosa de Valdeporres (provincia de Burgos) en 1959, é  licenciada en Medicina pola Universidade do País Vasco (UPV/EHU, 1983) e doutora en Antropoloxía na Universidade de Barcelona (1993).

En 2024 participou en Pontevedra no Festival de poesía *Veñan as cinco*.

## Traxectoria social e profesional 
Tras a súa licenciatura en Medicina, traballou en Biscaia (Basauri e Bilbao) como médica de planificación familiar desde 1984 até 1996.

Tras doutorarse, imparte clases de Antropoloxía Social, inicialmente na Universidade de León (1994-1996), despois na Universidade Pública de Navarra (1996-1998), e desde 1998 é profesora da Universidade do País Vasco (UPV/EHU).

Participou en distintas iniciativas e asociacións feministas desde 1980: foi membro da Asemblea de Mulleres de Biscaia e da Plataforma por un Sistema Público Vasco de Atención á Dependencia. Hoxe en día forma parte do Grupo de Mulleres de Basauri (Biscaia) ao que pertence desde os seus anos de universidade e de Marienea Elkartea (Casa das Mulleres de Basauri).

A súa tese de doutoramento, no campo da saúde reprodutiva e o xénero, enfocouse ao estudo da vivencia das mulleres da súa propia saúde e a experiencia dos centros de planificación familiar, área na que ten distintas publicacións. Despois desta investigación, desenvolveu unha nova perspectiva teórico-metodolóxica -antropoloxía do corpo- cuxa publicación máis importante é o libro* Antropología del cuerpo. Género, itinerarios corporales, identidad y cambio* (Barcelona: Edicions Bellaterra, 2004). Posteriormente adentrouse no campo das emocións e o amor, publicando, entre outras cousas, un libro titulado *Crítica del Pensamiento Amoroso* (Barcelona: Edicions Bellaterra, 2011).

Así, as súas investigacións céntranse no ámbito da Antropoloxía da Medicina, a Antropoloxía Feminista e a Antropoloxía do Corpo e das Emocións.

Escribiu tamén un libro de poesía: *Amaren heriotzak libreago egin ninduen* (Iruñea: Pamiela, 2013), traducido ao catalán: *La mort de la meva mare em va fer més lliure* (Barcelona: Pollen, 2016) e ao castelán: *La muerte de mi madre me hizo más libre* (Madrid: La oveja roja, 2017)

Tamén un ensaio sobre as transformacións na política, en xeral, e na política feminista, en particular, a partir da súa experiencia no ámbito vasco: *Feminismoa eta politikaren eraldaketak* (Zarautz: Susa-Lisipe)

## Publicacións 
Ao longo da súa traxectoria profesional publicou diverso material: libros, monografías e unha variedade de artigos en revistas especializadas. De todo este material impreso destacan:

* *"Antropología encarnada, antropología desde una misma”*. Revista electrónica: *Papeles del CEIC*, Nº 12. CEIC (Centro de Estudios sobre las Identidades Colectivas), UPV-EHU, marzo de 2004.https://web.archive.org/web/20070630125401/http://www.ehu.es/CEIC/papeles/12.pdf
* *Crítica del pensamiento amoroso* (2011),
* *Identidades de género, feminismo, sexualidad y amor: los cuerpos como agentes* (2009);
* *El estudio de la salud y el género. Las ventajas de un enfoque antropológico y feminista* (2006);
* *Antropología del cuerpo. Género, itinerarios personales, identidad y cambio* (Bellaterra, 2004).
* *Re-producción del cuerpo femenino. Discursos y prácticas acerca de la salud* (Gakoa-Tercera Prensa, 2001);
* *Emakumeen osasunaz beraiei galdezka. Ugalketa eta sexualitate eredu desberdinak* (1993);
* *Amaren heriotzak libreago egin ninduen* (Iruñea: Pamiela, 2013)http://www.pamiela.com/index.php/eu/113-josetta-3-eu-es/prentsaaretoa/prentsahemeroteka/436-2013-amaren-heriotzak-libreago-egin-ninduen-intimitatea-bizitzaz-hitz-egiteko, traducido ao catalán: *La mort de la meva mare em va fer més lliure* (Barcelona: Pollen, 2016)https://pol-len.cat/llibres/mort-mare-em-mes-lliure/ e ao castelán: *La muerte de mi madre me hizo más libre* (Madrid: La oveja roja, 2017)http://www.laovejaroja.es/mariluzesteban.htm
* *Feminismoa eta politikaren eraldaketak* (Zarautz: Susa-Lisipe)http://www.susa-literatura.eus/liburuak/lisi0212

## Notas